CELEX: C2004/118/76
Language: el
Date: 2004-04-30 00:00:00
Title: Απόφαση του Πρωτοδικείου, της 21ης Απριλίου 2004, στην υπόθεση T-313/01, R. κατά Επιτροπής των Ευρωπαϊκών Κοινοτήτων («Υπάλληλοι — Κοινωνική ασφάλιση — Άρνηση προηγουμένης εγκρίσεως μιας χειρουργικής επεμβάσεως — Άρνηση αιτιολογηθείσα από τον αποκλειστικά αισθητικό χαρακτήρα που η διοίκηση απέδωσε στην εγχείρηση — Παράβαση των κανονιστικών διατάξεων»)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/36
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 21ης Απριλίου 2004
   στην υπόθεση T-313/01, R. κατά Επιτροπής των Ευρωπαϊκών Κοινοτήτων (1)
   
   («Υπάλληλοι - Κοινωνική ασφάλιση - Άρνηση προηγουμένης εγκρίσεως μιας χειρουργικής επεμβάσεως - Άρνηση αιτιολογηθείσα από τον αποκλειστικά αισθητικό χαρακτήρα που η διοίκηση απέδωσε στην εγχείρηση - Παράβαση των κανονιστικών διατάξεων»)
   (2004/C 118/76)
   Γλώσσα διαδικασίας: η ελληνική
   Στην υπόθεση T-313/01, R., υπάλληλος της Επιτροπής, κάτοικος Βρυξελλών, εκπροσωπούμενης από τον Χ. Ταγαρά, κατά Επιτροπής των Ευρωπαϊκών Κοινοτήτων (εκπρόσωποι: J. Currall και L. Lozano Palacios, επικουρούμενοι από τον Π. Ανέστη, δικηγόρο), με αντικείμενο, αφενός, αίτημα ακυρώσεως της απορριπτικής αποφάσεως περί προηγουμένης εγκρίσεως μιας χειρουργικής επεμβάσεως και, αφετέρου, αίτημα επιστροφής των εξόδων για την επίδικη εγχείρηση, το Πρωτοδικείο (τέταρτο τμήμα), συγκείμενο από τους H. Legal, πρόεδρο, την V. Tiili και τον M. Βηλαρά, δικαστές, γραμματέας: I. Νάτσινας (υπάλληλος διοικήσεως), εξέδωσε στις 21 Απριλίου 2004 απόφαση με το εξής διατακτικό:
   
               1.
            
            
               Ακυρώνει την απόφαση της 22ας Μαΐου 2001, με την οποία απορρίφθηκε η αίτηση προηγουμένης εγκρίσεως που υπέβαλε η προσφεύγουσα.
            
         
               2.
            
            
               Υποχρεώνει την Επιτροπή να επιστρέψει στην προσφεύγουσα το 85 % του κόστους της χειρουργικής επεμβάσεως όπως αυτή υποδείχθηκε από τον χειρουργό της προσφεύγουσας με την από 16 Μαΐου 2001 συνταγή του.
            
         
               3.
            
            
               Οι διάδικοι θα προσδιορίσουν με κοινή συμφωνία το επιστρεπτέο στην προσφεύγουσα ποσό των εξόδων της εγχειρήσεως στην οποία υποβλήθηκε σύμφωνα με τη συνταγή και θα γνωστοποιήσουν το συμφωνηθέν ποσό στο Πρωτοδικείο εντός προθεσμίας τριών μηνών από τη δημοσίευση της παρούσας αποφάσεως.
            
         
               4.
            
            
               Ελλείψει συμφωνίας, οι διάδικοι θα υποβάλουν στο Πρωτοδικείο, εντός προθεσμίας τριών μηνών από της δημοσιεύσεως της παρούσας αποφάσεως, τα ακριβώς προσδιορισμένα αιτήματά τους ως προς το επιστρεπτέο ποσό.
            
         
               5.
            
            
               Το Πρωτοδικείο επιφυλάσσεται ως προς τα δικαστικά έξοδα, περιλαμβανομένων και των εξόδων της ιατρικής πραγματογνωμοσύνης.
            
         
      (1)  ΕΕ C 44 της 16.2.2002.